sagorsarker/bangla-wikipedia huggingface dataset:
বাহরাইন জাতীয় ফুটবল দল

বাহরাইন জাতীয় ফুটবল দল () হচ্ছে আন্তর্জাতিক ফুটবলে বাহরাইনের প্রতিনিধিত্বকারী পুরুষদের জাতীয় দল, যার সকল কার্যক্রম বাহরাইনের ফুটবলের সর্বোচ্চ নিয়ন্ত্রক সংস্থা বাহরাইন ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৮ সাল হতে ফুটবলের সর্বোচ্চ সংস্থা ফিফার এবং ১৯৫৭ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৬৬ সালের ২রা এপ্রিল তারিখে, বাহরাইন প্রথমবারের মতো আন্তর্জাতিক খেলায় অংশগ্রহণ করেছে; ইরাকের বাগদাদে অনুষ্ঠিত বাহরাইন এবং কুয়েতের মধ্যকার উক্ত ম্যাচটি ৪–৪ গোলে ড্র হয়েছে। বাহরাইন হচ্ছে ডাব্লিউএএফএফ চ্যাম্পিয়নশিপের বর্তমান চ্যাম্পিয়ন, যারা ২০১৯ সালে ইরাককে ১–০ গোলের ব্যবধানে পরাজিত করেছে।
২৪,০০০ ধারণক্ষমতাবিশিষ্ট বাহরাইন জাতীয় স্টেডিয়ামে "মুহরবি দিলমুন" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বাহরাইনের রাজধানী মানামায় অবস্থিত। বর্তমানে এই দলের ম্যানেজারের দায়িত্ব পালন করছেন এলিও সুসা এবং অধিনায়কের দায়িত্ব পালন করছেন আল মুহররকের মধ্যমাঠের খেলোয়াড় সাঈদ মুহাম্মদ জাফর।
বাহরাইন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে বাহরাইন এপর্যন্ত ৬ বার অংশগ্রহণ করেছে, যার মধ্যে সেরা সাফল্য হচ্ছে ২০০৪ এএফসি এশিয়ান কাপের চতুর্থ স্থান অর্জন করা, যেখানে তারা ইরানের কাছে ৪–২ গোলের ব্যবধানে পরাজিত হয়েছে।
সাঈদ মুহাম্মদ আব্বাস, মুহাম্মদ হুসাইন, ইসমাইল আব্দুললতিফ, ফাউজি আইশ এবং মুহাম্মদ আল রোমাইহির মতো খেলোয়াড়গণ বাহরাইনের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৪ সালের সেপ্টেম্বর মাসে প্রকাশিত র‌্যাঙ্কিংয়ে বাহরাইন তাদের ইতিহাসে সর্বোচ্চ অবস্থান (৪৪তম) অর্জন করে এবং ২০০০ সালের মার্চ মাসে প্রকাশিত র‌্যাঙ্কিংয়ে তারা ১৩৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বাহরাইনের সর্বোচ্চ অবস্থান হচ্ছে ৪৯ম (যা তারা ২০০০ সালে অর্জন করেছিল) এবং সর্বনিম্ন অবস্থান হচ্ছে ১৩৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ওজীহুল্লাহ সন্দ্বীপী

ওজীহুল্লাহ সন্দ্বীপী () (মৃত্যু: ) একজন ইসলামিক বক্তা এবং বাংলাদেশি মুহাদ্দিস ছিলেন। তিনি সন্দ্বীপ থেকে প্রথম ব্যক্তি হিসাবে ভারতের সাহারানপুর জেলার দারুল উলুম দেওবন্দে পড়াশুনা করেছেন।
ওজীহুল্লাহ আধুনিক বাংলাদেশের নোয়াখালী জেলার সন্দ্বীপ উপজেলার একটি বাঙালি মুসলিম পরিবারে জন্মগ্রহণ করেছিলেন। হাজীগঞ্জ বড় মসজিদে পড়াশোনা শেষ করার পরে তিনি দারুল উলূম দেওবন্দে ভর্তি হন, যেখান থেকে দেওবন্দী আন্দোলনের উদ্ভব ঘটে।
তিনি মাহমুদ হাসান দেওবন্দীর অধীনে হাদীস অধ্যয়ন করেছিলেন, যিনি দারুল উলুম দেওবন্দের প্রথম ছাত্র ছিলেন। ওজীহুল্লাহর সহপাঠীদের একজন ছিলেন আনোয়ার শাহ কাশ্মীরি। কথিত আছে যে তিনি যখন ছাত্র ছিলেন তখন এই দুই সহপাঠীরা মেধাতে একে অপরকে পরাজিত করতে প্রতিযোগিতা করত। কাশ্মীরি যদি এক পরীক্ষায় প্রথম হতেন, তবে অন্য পরীক্ষায় ওজীহুল্লাহ প্রথম থাকতেন। শেষ পর্যন্ত দুই সহপাঠীর প্রতিভা পরীক্ষা করতে একটি সহিহ বুখারী শরীফ মুখস্থ প্রতিযোগিতার আয়োজন করা হয়েছিল। এতে ওজীহুল্লাহ এক রাতে একটি সম্পূর্ণ পারা মুখস্থ করেছিলেন এবং কাশ্মীরি কিছু কম করেছিলেন। মুখস্থ করার ক্ষেত্রে তার অত্যন্ত দ্রুত প্রতিভার কারণে "জিন কা বাচ্চা" () উপাধি অর্জন করেছিলেন।
বাংলায় ফিরে আসার পর তিনি কয়েকদিন নোয়াখালী আহমদিয়া মাদ্রাসায় শিক্ষকতা শুরু করেন। অতপর তিনি ইসলামি বক্তৃতায় মনোনিবেশ করেন। তিনি অধিকাংশ সময় বিভিন্ন বিতর্কে অংশগ্রহণ করতেন।
কথিত ছিল যে ওজীহুল্লাহ দারুল উলুম দেওবন্দ থেকে ফিরলেও, বাংলায় তিনি সেই দেওবন্দপন্থী শিক্ষা প্রচার করতেন না। সম্ভবত তিনি প্রচলিত বেদআতগুলির সাথে ঐক্যবদ্ধ ছিলেন, যেমন ঈদে মিলাদুন্নবী উদযাপন। শুধু তা ন​য়, তিনি এই প্রচলনগুলোও পালন করতেন। সেই সময়ে মর্দে মুজাহিদ খবিরুল হক সমস্ত বিদআতের একজন খ্যাতনামা প্রতিদ্বন্দ্বী ছিলেন। উনি ও উনার আহলে হক দলটি ওজীহুল্লাহর সাথে একটি বিতর্কে লিপ্ত হলেন। আহলে হক এই বিতর্কে জয় করলেও, ওজীহুল্লাহ তার মতামত ছাড়লেন না এবং কথিত ছিল যে উনি সারা জীবন মতামত অনুযায়ী জীবনযাপন করেছেন।
ওজীহুল্লাহর স্ত্রী যখন মারা গেলেন, খবিরুল হক জানাজায় উপস্থিত হয়েছিলেন। জানাজা নামাজের ইমামতী করতে ওজীহুল্লাহ হুজুর খবীরুল হকের নাম ঘোষণা করেছিলেন। মিলাদের পক্ষে যেসব আলেমরা হাজির ছিলেন, এই এলানের ফলে তাদের মধে একটি আলোড়ন উঠলো। ভক্তদের মধ্যে গুজব ছড়ালো যে ওজীহুল্লাহ হুজুর এমন একজন যে সারা জীবন নিজের সাথেই বিতর্কে লিপ্ত ছিলেন। কিছুক্ষণ পর, ওজীহুল্লাহ তার প্রসিদ্ধ উক্তি করেন:
প্রতিক্রিয়ায়, সেই দিন মিলাদ-পক্ষী আলেমরা কষ্ট-দুঃখে মাথা নামালেন সন্দ্বীপী হুজুরের এই এলানের কারণে, এবং আজ পর্যন্ত তারা তাদের মাথাগুলো উঠাতে পারছেন না।
ওজীহুল্লাহ আনুমানিক ১৯২০ খ্রিস্টাব্দে মারা যান। ওজীহুল্লাহ সন্দ্বীপীকে নিয়ে নভেম্বর ২০১৭ সালে একটি জীবনী-রচনা প্রতিযোগিতা অনুষ্ঠিত হয়েছিল।
সাবাং, আচেহ

সাবাং হলো একটি শহর যা মূল দ্বীপ (ওয়েহ দ্বীপ) এবং সুমাত্রার উত্তর দিক থেকে বেশ কয়েকটি ছোট দ্বীপ নিয়ে গঠিত। দ্বীপপুঞ্জগুলি ইন্দোনেশিয়ার আচেহ বিশেষ অঞ্চলের মধ্যে একটি শহর তৈরি করে। প্রশাসনিক কেন্দ্রটি ওয়েহ দ্বীপে অবস্থিত  ও বান্দা আচেহ থেকে ১৭ কিমি উত্তরে। শহরটির আয়তন ১৫৩.০ বর্গকিলোমিটার এবং ২০১০ এর আদম শুমারি অনুসারে ৩০,৬৫৩ জন লোক ছিল; সর্বশেষতম অনুমান অনুযায়ী জনসংখ্যা (জুলাই ২০১৯ অনুযায়ী) ৩৪,৩৩৩ জন। সাবাং ইন্দোনেশিয়ার উত্তরতম এবং পশ্চিমতম শহর হিসাবেও পরিচিত।
জাপানিরা এই দ্বীপটি দখল করে নিয়েছিল এবং অসংখ্য বাঙ্কার, দুর্গ ও বন্দুকের স্থাপনা স্থাপন করেছিল। তাদের অবশিষ্টাংশগুলি এখনও দেখা যায়, যদিও বেশিরভাগই পুনরায় সংস্কার বা অপসারণ করা হয়েছে।
ইন্দোনেশিয়ার নীচের দ্বীপগুলি সাবংকে ঘিরে ছড়িয়ে ছিটিয়ে রয়েছে:
২০১০ সালের আদমশুমারিতে "শহরগুলি" তাদের অঞ্চল এবং জনসংখ্যার সাথে নীচে তালিকাভুক্ত দুটি জেলাতে ( "কেচামতান" ) বিভক্ত:
সাবাংয়ের দুটি জেলায় ১৮ টি গ্রাম রয়েছে (সুকাজায়া এবং সুকাকার্যা)। সুকাযায় ১০ টি গ্রাম এবং সুকাকারায় ৮ টি গ্রাম ছিল। ২০১৬ এর উপাত্ত অনুসারে সাবাংয়ের সমস্ত গ্রামের নাম সহ নীচে তালিকাবদ্ধ:
সাবাংয়ের একটি গ্রীষ্মমণ্ডলীয় রেইন ফরেস্ট জলবায়ু (আফগ) থাকে। ফেব্রুয়ারি থেকে আগস্ট মাসে মাঝারি বৃষ্টিপাত এবং সেপ্টেম্বর থেকে জানুয়ারী পর্যন্ত ভারী বৃষ্টিপাত হয়।
তানিম রহমান অংশু

তানিম রহমান অংশু একজন বাংলাদেশী চলচ্চিত্র ও টেলিভিশন পরিচালক এবং সম্পাদক। তিনি "ন ডরাই" চলচ্চিত্র পরিচালনার জন্য শ্রেষ্ঠ পরিচালক বিভাগে জাতীয় চলচ্চিত্র পুরস্কার অর্জন করেন।
অংশু ২০১৬ সালে চলচ্চিত্র পরিচালক হিসেবে নাম লেখান "আদি" চলচ্চিত্র দিয়ে। এতে প্রধান চরিত্রে অভিনয় করেছেন এবিএম সুমন ও শায়লা সাবি। চলচ্চিত্রটি এখনো মুক্তি পায়নি। একই বছর তিনি "স্বপ্নবাড়ি" নামে আরেকটি চলচ্চিত্রের কাজ শুরু করেন। পরবর্তীকালে এর নাম পরিবর্তন করে রাখা হয় "স্বপ্নের ঘর"। ভৌতিক ঘরানার চলচ্চিত্রটি ২০১৮ সালে মুক্তি পায়। এটি তার পরিচালিত মুক্তিপ্রাপ্ত প্রথম চলচ্চিত্র। পরের বছর তিনি কক্সবাজারের এক তরুণ নারী সাফারের সত্যি জীবনের গল্প নিয়ে নির্মাণ করেন "ন ডরাই"। চলচ্চিত্রটি ৪৪তম জাতীয় চলচ্চিত্র পুরস্কারে "ফাগুন হাওয়ায়" চলচ্চিত্রের সাথে যৌথভাবে শ্রেষ্ঠ চলচ্চিত্র বিভাগে পুরস্কৃত হয় এবং অংশু এই চলচ্চিত্রের জন্য শ্রেষ্ঠ পরিচালক বিভাগে জাতীয় চলচ্চিত্র পুরস্কার অর্জন করেন।
এইচএএল এএমসিএ

এইচএল অ্যাডভান্সড মিডিয়াম কমব্যাট এয়ারক্রাফ্ট (এএমসিএ) পঞ্চম প্রজন্মের যুদ্ধবিমান নির্মাণের একটি ভারতীয় কর্মসূচী। এটি প্রতিরক্ষা গবেষণা ও উন্নয়ন সংস্থা, হিন্দুস্তান অ্যারোনটিক্স লিমিটেড এবং একটি ভারতীয় বেসরকারী সংস্থার মধ্যে একটি সরকারী-বেসরকারী যৌথ উদ্যোগ দ্বারা উৎপাদিত হবে বলে আশা করা হচ্ছে। কর্মসূচীটির লক্ষ্য রয়েছে ২০৩৩ অথবা ২০৩৪ সালের মধ্যে পূর্ণমাত্রায় উৎপাদন শুরু করার।
এএমসিএ হল একক আসন, দ্বৈত ইঞ্জিনযুক্ত স্টিলথ অল-ওয়েদার মাল্টি-রোল যুদ্ধবিমান। ভারতের বিমানবাহিনী প্রধান বলেন যে এএমসিএ-এর “ষষ্ঠ প্রজন্মের বৈশিষ্ট্য” থাকবে। এএমসিএ ও প্রাথমিক নকশা পর্যায়ের সম্ভাব্যতা অধ্যয়ন সম্পন্ন হওয়ার পরে প্রকল্পটি ২০১৯ সালের ফেব্রুয়ারি মাসে বিস্তারিত নকশার পর্যায়ে প্রবেশ করে। বিমানের সিএডি মডেলটি "এয়ারো ইন্ডিয়া ২০১৯"-এ প্রদর্শিত হয়। এএমসিএ ২০২৪ সালে উন্মোচিত হবে। মোট চারটি প্রোটোটাইপ প্রাথমিকভাবে পরিকল্পনা করা হয়েছে এবং ২০২৫ সাল বা ২০২৬ সালে প্রথম উড়ানের প্রত্যাশা রয়েছে।
ইন্দো-রাশিয়ান এফজিএফএ কর্মসূচী থেকে ভারত প্রত্যাহার করার পর থেকে, এটি ভারতে ক্রমবিকাশমান একমাত্র পঞ্চম-প্রজন্মের যুদ্ধবিমান। ভারতীয় বিমানবাহিনী (আইএএফ) বিদেশী নকশাকৃত বিমান কেনার সময় আরোপিত প্রযুক্তি বিধিনিষেধ এড়ানোর জন্য এএমসিএ-এর "সংজ্ঞায়িত" প্রযুক্তিগুলিতে "সম্পূর্ণ নিয়ন্ত্রণ" রাখতে চায়।
এএমসিএ বায়ু শ্রেষ্ঠত্ব, স্থল আক্রমণ, বোমাবর্ষণ, বিরতি, প্রতিরোধ ও অন্যান্য ধরনের ভূমিকা পালন করবে। বিমানটি অনেক স্থল ও সামুদ্রিক প্রতিরক্ষা সহ পূর্ববর্তী প্রজন্মের যুদ্ধবিমানকে পরাভূত করতে ও দমন করতে সুপারক্রুজ, স্টিলথ, অত্যাধুনিক এসইএ রাডার, সুপারম্যানিউভারবিলিটি, তথ্য একীকরণ ও উন্নত বিমানচলাচলকে একত্রিত করবে। এটি বিমানবাহিনীর পরিষেবাতে এইচএএল তেজস, এসও-৩০ এমকেআই ও রাফাল এবং নৌ সেবায় এইচএল নৌ তেজস ও মিকোয়ান মিগ-২৯ এর পরিপূরক হবে। এএমসিএ-এর পরিকল্পনার উদ্দেশ্যে ছিল ভারতীয় বিমানবাহিনীতে সেপেকাট জাগুয়ার, দাসল্ট মিরাজ ২০০০ ও মিকোয়ান মিগ-২৭ এর উত্তরসূরি হিসাবে বিমানটির ব্যবহার। উড়োজাহাজটি তার নৌ-সংস্করণ সহ আগামী কয়েক দশক ধরে ভারতীয় বিমানবাহিনী ও নৌবাহিনীর কৌশলগত বিমানশক্তি সরবরাহ করবে। এইচএএল মারুত ও এইচএল তেজাসের পর এএমসিএ হল ভারতীয় বংশোদ্ভূত তৃতীয় সুপারসনিক জেট।
একটি এএমসিএ মার্ক-২ বৈকল্পিকও পরিকল্পনা করা হয়, যা অধিক সংখ্যায় উৎপাদিত হবে বলে আশা করা হচ্ছে।
টিকা গ্রহণে অনীহা

টিকা গ্রহণে অনীহা () বা টিকাবিমুখতা (ইংরেজি anti-vaccination বা anti-vax) বলতে কোনও রোগ প্রতিরোধের উদ্দেশ্যে টিকাদান সেবা সুলভ হওয়া সত্ত্বেও নিজে বা নিজের সন্তানের জন্য সেই টিকা গ্রহণে অনিচ্ছা, অনীহা, সংকোচ, দ্বিধাগ্রস্ততা বা অসম্মতি প্রকাশ করাকে বোঝায়। ২০১৯ সালে বিশ্ব স্বাস্থ্য সংস্থা এই বিষয়টিকে বিশ্বজুড়ে স্বাস্থ্যগত সবচেয়ে বড় ১০টি হুমকির মধ্যে একটি হিসেবে চিহ্নিত করে। টিকা গ্রহণকে সম্পূর্ণরূপে প্রত্যাখ্যান করা, দেরি করা, টিকাগ্রহণে সম্মতি দেবার পরেও তার ব্যবহার সম্পর্কে অনিশ্চয়তায় ভোগা, কিংবা কিছু টিকা গ্রহণ করলেও অন্য কিছু টিকা প্রত্যাখ্যান করা, ইত্যাদি বিভিন্ন বিষয়গুলিকে একত্রে "টিকা গ্রহণে অনীহা" নামক পরিভাষাটি দিয়ে সামগ্রিকভাবে নির্দেশ করা হয়। টিকা গ্রহণের বিরুদ্ধে যে যুক্তিগুলি প্রদান করা হয়, সেগুলির বিপরীতে টিকাসমূহের কার্যকারিতা ও নিরাপত্তার স্বপক্ষে আন্তর্জতিক বৈজ্ঞানিক সম্প্রদায়ে প্রায় সার্বজনীন ঐকমত্য বিদ্যমান।
টিকা গ্রহণে অনীহা মূলত টিকাকে ঘিরে বিরাজমান চিকিৎসাবিষয়ক, নৈতিক ও আইনগত কিছু উন্মুক্ত বিতর্ক থেকে উদ্ভূত হয়। যদি কোনও ব্যক্তি টিকা বা টিকাপ্রদানকারী স্বাস্থ্য সেবা সংস্থার উপর আস্থা না রাখেন (অনাস্থা), যদি তিনি টিকার প্রয়োজনীয়তা বা মূল্য অনুধাবন না করেন (আত্মতুষ্টি) কিংবা টিকা যদি সুলভ না হয় (দুর্লভ্যতা), তাহলে এই কারণগুলি টিকা গ্রহণে অনীহার পেছনে নিয়ামক হিসেবে কাজ করতে পারে। টিকার উদ্ভাবনের শুরু থেকেই টিকা গ্রহণে অনেক মানুষের অনীহা ছিল। টিকা গ্রহণে অনীহার ফলে টিকার দ্বারা প্রতিরোধযোগ্য রোগসমূহের প্রাদুর্ভাব বেড়ে যায় এবং মৃত্যুও হয়।
কোনও কোনও দেশে আইন করে টিকা গ্রহণ করা বাধ্যতামূলক করার ব্যাপারটি আলোচনা করা হয়েছে, তবে টিকাবিরোধী সংগঠনগুলি এগুলির জোর বিরোধিতা করেছে। আবশ্যকীয় টিকাগ্রহণের বিরুদ্ধে অবস্থান নেওয়ার পেছনে টিকাবিরোধী মনোভাব, নাগরিক স্বাধীনতা ক্ষুণ্ণ হবার উদ্বেগ, কিংবা ঔষধ ও টিকা নির্মাতা প্রতিষ্ঠানসমূহের মুনাফা বৃদ্ধির ব্যাপারে সন্দেহ, ইত্যাদি ব্যাপারগুলি কাজ করে।
টেনিস বল

নিয়ন্ত্রিত খেলার আধুনিক টেনিস বলকে অনুমোদিত মানদণ্ড অনুসারে নির্দিষ্ট আকার, ওজন, বিকৃতি এবং বাউন্সের সাথে সামঞ্জস্যপূর্ণ হতে হয়। আন্তর্জাতিক টেনিস ফেডারেশন (আইটিএফ) বলের অনুমোদিত ব্যাস সংজ্ঞায়িত করেছে । বলের ভর এর ব্যাপ্তি থাকতে হবে । আইটিএফ অনুমোদিত একমাত্র রঙ হ'ল হলুদ এবং সাদা। বেশিরভাগ উৎপাদিত বলে "অপটিক হলুদ" নামে পরিচিত ফ্লুরোসেন্ট হলুদ বর্ণ ব্যবহৃত হয়। এই রঙটি টেলিভিশনে আরও বেশি দৃশ্যমান হয় প্রমাণিত হওয়ার পর ১৯৭২ সালে প্রথম ব্যবহৃত হয়েছিল।
টেনিস বল বায়ুপূর্ণ হয় এবং তার বাইরেটায় অভিন্ন ফেল্ট-আবৃত রাবার যৌগ থাকে। এই ফেল্ট সীমানা স্তর এ প্রবাহ বিচ্ছেদ কে বিলম্বিত করে। এর কারণে বায়ুগতীয় টান হ্রাস পেয়ে বলকে অপেক্ষাকৃত ভালো উড়ান (ফ্লাইট) ধর্ম দান করে। অনেক সময় বলের উপর ব্র্যান্ডের নাম ছাড়াও তাদের উপর একটি সংখ্যা বসানো থাকে। এটি সংলগ্ন কোর্টে একই ব্র্যান্ডের অন্য একটি বলের সেটকে আলাদা করতে সহায়তা করে।
টেনিস বল বাইরে বের করার (প্যাকিং থেকে) সাথে সাথেই তার বাউন্স হারাতে শুরু করে। তাদের বাউন্স নির্ধারণের জন্য তাদের পরীক্ষা করা হতে পারে। আধুনিক নিয়ন্ত্রিত টেনিসে প্রাথমিকভাবে ব্যবহৃত না হওয়া পর্যন্ত বলগুলিকে নির্দিষ্ট চাপ এর অধীনে রাখা হয় (প্রায় দুই বায়ুমণ্ডলীয় চাপ)। বেশি উচ্চতায় ব্যবহারের জন্য তৈরি বলগুলির প্রাথমিক চাপ কম রাখা থাকে এবং অনুশীলনের জন্য ব্যবহৃত সস্তার বলগুলি অভ্যন্তরীণ চাপ ছাড়াই তৈরি করা হয়। কোনও বলের বাউন্স পরীক্ষার জন্য বলটিকে উচ্চতা থেকে কংক্রিট এ ফেলা হয়; তে ৬০% আপেক্ষিক আর্দ্রতায় সমুদ্র-তলে থেকে বাউন্স এর মধ্যে থাকলে বলটি গ্রহণযোগ্য হয়; সমুদ্রপৃষ্ঠে পরীক্ষা করার সময় বেশি-উচ্চতার বলগুলি কিন্তু ভিন্ন বৈশিষ্ট্য দেখাবে।
আইটিএফের "প্লে এবং স্টে" প্রচারের লক্ষ্যে বিশ্বজুড়ে টেনিসে অংশগ্রহণ বাড়াতে প্রারম্ভিক খেলোয়াড়দের খেলার সাথে পরিচয়ের উন্নতি ঘটান। খেলাটি কার্যকরভাবে প্রবর্তন করতে তাঁরা ধীর গতির বল এবং আরও ছোট মাপের কোর্ট প্রবর্তণের সুপারিশ করেন যা প্রাপ্তবয়স্ক এবং শিশু - উভয়ের ক্ষেত্রেই কার্যকর ভূমিকা নেবে। ধীরতম গতির বলগুলি লাল রঙে চিহ্নিত বা অর্ধেক লাল ফেল্ট ব্যবহার করা থাকে যা আকারে বড় এবং চাপ ছাড়াই তৈরী করা হয় বা ফোম রাবার থেকে তৈরি হয়। পরের গতির বলটি হয় কমলা রঙের যা সাধারণ আকারের চাপমুক্ত বল বিশেষ। সর্বশেষেরটি সবুজ রঙের এবং অর্ধেক চাপযুক্ত সাধারণ আকারের বল। 
১৯২৫ সালের আগে টেনিস বলগুলি কাগজ মোড়কে পেপারবোর্ড বাক্সে প্যাকেজ করা হত। ১৯২৫ সালে উইলসন-ওয়েস্টার্ন স্পোর্টিং গুডস কোম্পানি পিচবোর্ড টিউব চালু করে। ১৯২৬ সালে পেনসিলভেনিয়া রাবার কোম্পানি তিনটি বলের অভেদ্যভাবে সিল করা চাপযুক্ত ধাতব টিউব বাজারে নিয়ে আসে। এর শীর্ষ অংশটি খোলার জন্য ছিল গির্জা চাবি (চার্চকি)। ১৯৮০ এর দশকের শুরু থেকে চালু হয় টানা-ট্যাব (পুল-ট্যাব) সীল সহ প্লাস্টিক (পুনর্ব্যবহারযোগ্য পিইটি) পাত্র এবং প্লাস্টিকের ঢাকনা যুক্ত প্রতিটি পাত্রে তিন বা চারটি বল থাকে। চাপবিহীন বলগুলি প্রায়ই নেট ব্যাগ বা বালতিতে আসে। কারণ তাদের চাপ-সিল করার প্রয়োজন হয় না।
চালকের অনুমতিপত্র

মোটরযান পরিবহনের ক্ষেত্রে চালকের অনুমতিপত্র (Driver licence বা Driver's licence) বা চালনার অনুমতিপত্র (Driving licence বা Driving permit) বলতে একটি সরকারী নথিকে বোঝায়, যেটিতে কোনও নির্দিষ্ট ব্যক্তিকে জনসাধারণের জন্য উন্মুক্ত সড়কে এক বা একাধিক ধরনের মোটরযান যেমন মোটরসাইকেল, মোটরগাড়ি, ট্রাক বা বাস চালনা করার অনুমতি প্রদান করা হয়। সাধারণত একটি প্লাস্টিক-আবৃত কার্ডের আকারে অনুমতিপত্রটি প্রদান করা হয়। মোটরযান চালনায় প্রশিক্ষণ গ্রহণকারী ব্যক্তিকে সাময়িকভাবে শিক্ষানবিশ চালকের অনুমতিপত্র (Learner's Driving Permit) প্রদান করা হতে পারে, তবে এক্ষেত্রে তাকে অবশ্যই গাড়িতে একজন মানসম্পন্ন চালককে সঙ্গী হিসেবে পাশে রেখে যান চালনা করতে হয়।
চালকের অনুমতিপত্র প্রদান সংক্রান্ত আইনগুলি রাষ্ট্র ও প্রশাসনিক অঞ্চলভেদে ভিন্ন ভিন্ন হয়ে থাকে। কিছু কিছু আইনি এলাকাতে মোটরযান চালনা সংক্রান্ত একটি পরীক্ষায় উত্তীর্ণ হলে তবেই চালনার অনুমতিপত্র দেওয়া হয়। মোটরযান চালনা সংক্রান্ত আদর্শ রক্ষাকারী সরকারি সংস্থা এই পরীক্ষাটি পরিচালনা করে। সাধারণত প্রথমে একটি লিখিত পরীক্ষায় উত্তীর্ণ হতে হয় এবং পরবর্তীতে পরীক্ষকের সাথে রাস্তায় নেমে মোটরযান চালিয়ে ব্যবহারিক পরীক্ষাতে উত্তীর্ণ হলে তবেই আবেদনপ্রার্থীকে চালকের অনুমতিপত্র প্রদান করা হয়। তবে কিছু অঞ্চলে বা দেশে যানচালনা শুরু করার আগেই অনুমতিপত্র দেওয়া হতে পারে। ভিন্ন ভিন্ন ধরনের মোটরযানের জন্য প্রায়শই ভিন্ন ভিন্ন শ্রেণীর অনুমতিপত্র থাকে, বিশেষ করে বৃহৎ ট্রাক এবং যাত্রীবাহী পরিবহনের ক্ষেত্রে। আইনি এলাকাভেদে চালনার পরীক্ষা সহজ বা কঠিন হতে পারে। তাছাড়া অনুমতি লাভের ন্যূনতম বয়স, চালন-দক্ষতার আবশ্যকীয় মাত্রা ও অভিজ্ঞতার মতো ব্যাপারগুলিও ভিন্ন ভিন্ন হতে পারে।
চালকের অনুমতিপত্র সাধারণত আজীবন মেয়াদের জন্য প্রদান করা হয় না। সাধারণত সত্তর বয়সোর্ধ্ব ব্যক্তি, প্রতিবন্ধী ব্যক্তি, হৃদরোগী, কিংবা মানসিক সমস্যায় ভুক্তভোগীদেরকে চালকের অনুমতিপত্র সীমিত সংখ্যায় বিশেষ শর্তে ও বিশেষ বিবেচনায় সাময়িক সময়ের জন্য প্রদান করা হতে পারে। আইন-শৃঙ্খলা বাহিনীর সদস্যরা তথা পুলিশবাহিনীর সদস্যরা সন্দেহ হলে চালকের কাছে অনুমতিপত্র দেখতে চাইতে পারেন। অনুমতিপত্র ছাড়া মোটরযান চালনা একটি অপরাধ। কোনও কোনও দেশে চালক যদি যানচালনার নিয়মকানুন না মানেন, তাহলে তাঁর প্রতিটি নিয়ম ভঙ্গ করার ঘটনার জন্য একটি করে পয়েন্ট কাটা হতে পারে এবং কিছু নির্দিষ্ট সংখ্যক পয়েন্ট (যেমন যুক্তরাজ্যের ক্ষেত্রে দুই বছরে সময়ের মধ্যে ৬ পয়েন্ট) কাটা গেলে চালকের অনুমতিপত্র আইনানুযায়ী বাতিল হয়ে যেতে পারে এবং চালককে আবার পরীক্ষায় উত্তীর্ণ হয়ে নতুন করে অনুমতিপত্র সংগ্রহ করতে হয়।
অনেক দেশে (যেমন যুক্তরাষ্ট্র, যুক্তরাজ্য, অস্ট্রেলিয়া, কানাডা, ইত্যাদি) জাতীয় পরিচয়পত্র বলে কিছু থাকে না। এসব দেশে চালকের অনুমতিপত্রকেই পরিচয়জ্ঞাপক নথি হিসেবে গণ্য করা হয়।
ফজলুল হক (চলচ্চিত্র পরিচালক)

ফজলুল হক (২৬ মে ১৯২২-২৬ অক্টোবর ২০০৩) একজন বাংলাদেশী চলচ্চিত্র পরিচালক, প্রযোজক ও সাংবাদিক ছিলেন। তিনি বাংলাদেশের প্রথম চলচ্চিত্র বিষয়ক পত্রিকা "সিনেমা"র সম্পাদক ও প্রথম শিশু চলচ্চিত্র ‘প্রেসিডেন্ট’-এর পরিচালক ছিলেন।
ফজলুল হক ১৯৩০ সালের ২৬ মে ব্রিটিশ ভারতের বগুড়ায় জন্মগ্রহণ করেন। তিনি ময়মনসিংহ থেকে মাধ্যমিক, ইসলামিয়া কলেজ, কলকাতা থেকে উচ্চমাধ্যমিক ও বগুড়ার আজিজুল হক কলেজ থেকে স্নাতক শিক্ষা সম্পন্ন করেন।
হক দেশের প্রথম চলচ্চিত্র বিষয়ক পত্রিকা ‘সিনেমা’র সম্পাদক এবং প্রথম শিশুতোষ চলচ্চিত্র ‘প্রেসিডেন্ট’-এর পরিচালক ছিলেন। ১৯৫০ সালে বগুড়া থেকে ‘সিনেমা’ পত্রিকাটি প্রথম প্রকাশিত হয়। পরবর্তী সময়ে প্রকাশনা ঢাকায় স্থানান্তর করা হয়। এটির সর্বশেষ সংখ্যা প্রকাশিত হয় ১৯৫৯ সালে। ষাটের দশকের শুরুতে তিনি ‘প্রেসিডেন্ট’ নামে একটি শিশুতোষ চলচ্চিত্র তৈরি করেছিলেন। চলচ্চিত্রটি সেই সময়ে পুরস্কৃত হয়েছিল। পরে তিনি ‘উত্তরণ’ নামে আরও একটি চলচ্চিত্র পরিচালনা করেন।
ফজলুল হক ব্যক্তিগত জীবনে বিবাহিত ও চার সন্তানের জনক ছিলেন। রাবেয়া খাতুন তার সহধর্মিণী। জ্যেষ্ঠপুত্র ফরিদুর রেজা সাগর একজন শিশু-সাহিত্যিক ও টিভি ব্যক্তিত্ব। ছোট ছেলে ফরহাদুর রেজা প্রবাল বাংলাদেশ টেলিভিশনে উপস্থাপনা করতেন, বড় মেয়ে কেকা ফেরদৌসী বিশিষ্ট রন্ধনবিদ এবং ছোট মেয়ে ফারহানা মাহমুদ কাকলি গৃহিণী।
তার স্মরণে ২০০৪ হতে "ফজলুল হক স্মৃতি পুরস্কার" প্রদান শুরু হয়। বাংলাদেশ চলচ্চিত্র উন্নয়ন করপোরেশন তাদের একটি মূল মিলনায়তনের নামকরণ ‘ফজলুল হক স্মৃতি মিলনায়তন’ করেছে। সৈয়দ সালাউদ্দিন জাকি তার নামানুসারে ‘ফজলুল হক ইন্সটিটিউট অব মিডিয়া স্টাডিজ’ নামে একটি প্রতিষ্ঠান গড়েছেন।
এইচএএল তেজস এমকে২

এইচএএল তেজস এমডব্লিউএফ, বা মাঝারি ওজনের যুদ্ধবিমান (এমডব্লিউএফ) ভারতীয় বিমানবাহিনীর জন্য হিন্দুস্তান অ্যারোনটিকস লিমিটেডের (এইচএল) বিমান গবেষণা ও ডিজাইন কেন্দ্রের (এআরডিসি) সহযোগিতায় অ্যারোনটিকাল ডেভলপমেন্ট এজেন্সি (এডিএ) দ্বারা পরিকল্পিত একক ইঞ্জিন, ডেল্টা উইং বিশিষ্ট বহুভূমিকাযুক্ত যুদ্ধবিমান। এটি এইচএল তেজস বা লাইট কমব্যাট এয়ারক্রাফ্টের (এলসিএ) আরও একটি ক্রমবিকাশ, যা ১৯৮০ এর দশকে ভারতের পুরাতন মিগ-২১ যুদ্ধবিমান প্রতিস্থাপনের জন্য শুরু হয়। সেপেকাট জাগুয়ার, ডাসাল্ট মিরাজ ২০০০ এবং ভারতীয় বিমানবাহিনীর মিগ-২৯ এর মতো কে একাধিক স্ট্রাইকফাইটারকে প্রতিস্থাপনের জন্য তেজাস এমকে২ এর নকশা করা হয়।
এটি একটি লেজ-বিহীন যৌগিক ডেল্টা-উইং বিন্যাস সহ একক উল্লম্ব স্ট্যাবিলাইজারের সাথে বদ্ধ-জোড়াযুক্ত কর্ডগুলি স্থির অস্থিতিশীলতা ও উচ্চ কসরত প্রদান করতে এবং অস্থিরতা নিয়ন্ত্রণ করতে ফ্লাই বাই ওয়্যার ব্যবস্থাগুলিতে সজ্জিত।
অ্যারোনটিকাল ডেভলপমেন্ট এজেন্সির প্রধানের কাছ থেকে নিশ্চয়তা পাওয়া গেছে যে এমডব্লিউএফ তার "তেজস" স্ট্যাম্পটি ছেড়ে দেবে এবং এর প্রথম বিমানের সময় বা তার পরে পুরোপুরি একটি সম্পূর্ণ নতুন নাম পাবে। ২০১৩ সালে প্রথম উড়ানের সাথে প্রথম প্রোটোটাইপটি ২০২২ সালের আগস্টে মাসে জনসম্মুখে আসবে।
সেপেকাট জাগুয়ার

সেপেক্যাট জাগুয়ার একটি অ্যাংলো-ফরাসি আক্রমণ জেট বিমান, যা মূলত ব্রিটিশ রয়েল এয়ার ফোর্স ও ফরাসী বিমানবাহিনী ঘনিষ্ঠ বিমান সমর্থনে এবং পারমাণবিক স্ট্রাইক ভূমিকার জন্য ব্যবহৃত হয়। এটি এখনও ভারতীয় বিমানবাহিনীতে সংস্কারের আকারে ব্যবহার করা হচ্ছে।
প্রাথমিকভাবে ১৯৬০-এর দশকে হালকা স্থল আক্রমণ ক্ষমতা সহ জেট প্রশিক্ষক বিমান হিসাবে কল্পনা করা হয়, শীঘ্রই বিমানের প্রয়োজনীয়তা পরিবর্তিত হয়ে সুপারসনিক কর্মক্ষমতা, পুনর্বিবেচনা ও কৌশলগত পারমাণবিক স্ট্রাইকের ভূমিকা অন্তর্ভুক্ত করা হয়। ফরাসী বিমানবাহিনীর জন্যও ক্যারিয়ার-ভিত্তিক বৈকল্পের পরিকল্পনা করা হয়, তবে সস্তার ডাসল্ট সুপার স্ট্যান্ডার্ডের কারণে এটি বাতিল করা হয়। উড়োজাহাজটি প্রথম বড় যৌথ অ্যাংলো-ফরাসী সামরিক বিমান কর্মসূচীগুলির মধ্যে একটি, ব্রুগুয়েট ও ব্রিটিশ এয়ারক্রাফ্ট কর্পোরেশনের মধ্যে একটি যৌথ উদ্যোগ "সিপেক্যাট" (সোসাইটি ইউরোপেন ডি প্রোডাকশন ডি ল'ভিয়েশন ইকোলে দে কম্ব্যাট এট ডি'পুই ট্যাকটিক) দ্বারা তৈরি করা হয়।
জাগুয়ার ভারত, ওমান, ইকুয়েডর ও নাইজেরিয়ায় রফতানি করা হয়। বিভিন্ন বিমানবাহিনীর সাথে জাগুয়ার মৌরিতানিয়া, চাদ, ইরাক, বসনিয়া এবং পাকিস্তানে অসংখ্য বিরোধ ও সামরিক অভিযানে ব্যবহৃত হয়, পাশাপাশি শীতল যুদ্ধ ও এর বাইরেও যুক্তরাজ্য, ফ্রান্স ও ভারতের জন্য প্রস্তুত পারমাণবিক সরবরাহ প্ল্যাটফর্ম প্রদান করে। উপসাগরীয় যুদ্ধে জাগুয়ার নির্ভরযোগ্যতার জন্য প্রশংসিত হয় এবং এটি মূল্যবান জোট সম্পদ ছিল। বিমানটি ফরাসি এয়ার ফোর্সের সাথে মূল স্ট্রাইক / আক্রমণ বিমান হিসাবে ২০০৫ সালের ১ জুলাই অবধি এবং রয়্যাল এয়ার ফোর্সের সাথে ২০০৭ সালের এপ্রিলের শেষ অবধি দায়িত্ব পালন করে। এটি আরএএফ-এর পানাভিয়া টর্নেডো ও ইউরোফাইটার টাইফুন এবং ফরাসী বিমানবাহিনীতে ডাসাল্ট রাফাল দ্বারা প্রতিস্থাপিত হয়।
দিগন্তের রহস্যসমূহ

দিগন্তের রহস্যসমূহ () বেলজিয় চিত্রকর র‍্যনে মাগ্রিত কর্তৃক ১৯৫৫ সালে অঙ্কিত পরাবাস্তব তৈলচিত্র। চিত্রটি নীল রঙের পটভূমিতে অঙ্কিত।
চিত্রকর্মে বোলার টুপি পরিহিত আপাতদৃষ্টিতে তিনজন অভিন্ন পুরুষকে চিত্রিত করা হয়েছে। তারা গোধূলি সময়ে একটি বহিরাঙ্গনে দাঁড়ানো। যদিও তারা একই স্থানে অবস্থান করছে, তবুও প্রত্যেকের অস্তিত্ব পৃথক বাস্তবতায় নিহিত রয়েছে বলে মনে হয়। প্রত্যেকেই আলাদা দিকের মুখোমুখি। প্রতি পুরুষের মাথার উপর মোম অঙ্কিত একটি করে বক্র চাঁদ আছে।
চিত্রটির স্রষ্ঠা রেনে ম্যাগ্রিট বোলার টুপির ভক্ত ছিলেন, তাকে প্রায়ই বিভিন্ন স্থিরচিত্রে বোলার টুপি পরিহিত অবস্থায় দেখা যেতো। ১৯২৬ সালে তার অঙ্কিত "মিউজিংস অব আ সলিটারি ওয়াকার" চিত্রের পর হতে পরবর্তী চিত্রকর্মে নিয়মিত বোলিং টুপির উপস্থিতি লক্ষ্য করা যায়। বোলিং টুপি অপরিজ্ঞাত বা অভিন্ন ব্যক্তিত্বের প্রতীক হিসাবে উপস্থাপিত হয়। ম্যাগ্রিট ১৯৬৪ সালে একই বিষয়ে দ্য মাস্টারপিস অব দ্য হরাইজন ("") নামে আরেকটি 'গোচে' চিত্র এঁকেছিলেন।
ফুটবল বুট

ফুটবল বুট উত্তর আমেরিকাতে ক্লিটিস বা সকার জুতা নামে পরিচিত। অ্যাসোসিয়েশন ফুটবল খেলার সময় এগুলি পায়ে পরিধানযোগ্য এক প্রকার জুতো বিশেষ। এগুলি ঘাস এর খেলার পিচ বা মাঠের জন্য বিশেষ নকশায় তৈরী করা জুতো যার নীচে বাইরের সোলের উপর অসংখ্য স্টাড বা স্থূল পেরেক বিশেষ বসানো থাকে। এগুলি জুতোকে পিচে গ্রিপ করতে বা খামচে ধরে রাখতে সহায়তা করে। সহজ এবং নম্র থেকে শুরু ফুটবল বুটগুলি একটি দীর্ঘ পথ অতিক্রম করে আজ তারা একটি বহু-জাতিক বিশ্ব শিল্পের কেন্দ্রবিন্দুতে অবস্থান করছে। একে নিয়ে অনেক গবেষণা, বিকাশ, স্পনসরশিপ এবং বিপণনের বিষয় আবিষ্কৃত হয়েছে। আধুনিক "বুট" আর সত্যিকারের বুট এর মধ্যে সীমাবদ্ধ নেই। সেগুলি আর গোড়ালি আবৃত করে না - অন্যান্য প্রকার বিশেষজ্ঞ স্পোর্টসের জুতোর মতো সেগুলির প্রাথমিক নকশা এবং চেহারা পাল্টে ১৯৬০ এর দশক থেকে তা স্নিকার্স এ রূপান্তরিত হয়েছে।
মূলত ফুটবল বুটগুলি কেবল কালো রঙে পাওয়া যেত। তবে সম্প্রতি সেগুলি নীল, সবুজ, লাল, সাদা, হলুদ, রৌপ্য, সোনালী এবং এমনকি গোলাপী প্রভৃতি বিভিন্ন রঙ এ পাওয়া যায়। নাইকি, আডিডাস, পুমা এবং এই জাতীয় বড় বড় সংস্থাগুলি রেকর্ড পরিমাণ বিক্রয় নিয়ে বাজারে প্রভাব ফেলেছে। নাইকির ফ্ল্যাগশিপ জুতা হ'ল ফ্যান্টম ভিএনএম, ফ্যান্টম ভিএসএন, টাইএমপোস এবং দ্য নাইক মার্কুরিয়াল ভেপার ক্রিস্তিয়ানো রোনালদো এবং আরও অনেকে পরেন। জার্মান সংস্থা অ্যাডিডাসের প্রিডেটর পরেন ডেভিড বেকহ্যাম, গ্যারি নেভিল এবং স্টিভেন জেরার্ড। পুরো জার্মান জাতীয় দল অ্যাডিডাস বুট ব্যবহার করেছিল ২০০৬ ফিফা বিশ্বকাপ এর সময়। আরেকটি জার্মান সংস্থা পুমার ফ্ল্যাগশিপ জুতো হ'ল পুমা কিং প্লাটিনাম, পুমা ফিউচার এবং পুমা ওয়ান ব্যবহার করে থাকেন সার্হিও আগুয়েরো, মার্কো রয়েস, সেস্‌ ফাব্রিগাস এবং অঁতোয়ান গ্রিয়েজমান।
পুমা কিং সকার ক্লিটস পরতেন কিংবদন্তি খেলোয়াড় পেলে, ইউসেবিও, ইয়োহান ক্রুইফ এবং দিয়েগো মারাদোনা।
সাম্প্রতিক কালে সর্বাধিক সফল সংস্থাগুলি হল নাইকি এবং অ্যাডিডাস। তাদের পণ্যগুলিও পেশাদার ফুটবলারদের মধ্যে দুর্দান্ত জনপ্রিয়তা লাভ করেছে; নাইকের সমর্থনকারীদের মধ্যে আছেন দু-বারের ফিফা বর্ষসেরা খেলোয়াড় রোনালদিনহো, পূর্বোক্ত যুগল ওয়েইন রুনি এবং ক্রিস্তিয়ানো রোনালদো, ব্রাজিলিয়ান স্ট্রাইকার রোনালদো, ওয়েসলি স্নাইডার, জ্লাতান ইব্রাহিমোভিচ এবং আরও অন্যান্য জনপ্রিয় খেলোয়াড়। অ্যাডিডাস ১৯৫৪ ফিফা বিশ্বকাপ এর পর থেকে জার্মান জাতীয় দলে স্ক্রু-ইন স্টাড সহ ফুটবল জুতো সরবরাহ করে যাচ্ছে। অ্যাডিডাস অনুমোদনকারী হিসাবে বড় বড় খেলোয়াড়দেরকে স্বাক্ষর করিয়ে আধুনিক বাজারে তাদের প্রভাব বৃদ্ধি করেছে: যেমন ডেভিড বেকহ্যাম, প্রাক্তন ফ্রান্স অধিনায়ক জিনেদিন জিদান, ফ্রাঙ্ক ল্যাম্পার্ড, ছয় বারের বিশ্ব খেলোয়াড় লিওনেল মেসি, ডেভিড ভিল্লা, এবং স্টিভেন জেরার্ড। বড় বড় ব্যক্তিকে স্বাক্ষর করিয়ে পুমাও এই শিল্পে উল্লেখযোগ্য প্রভাব ফেলেছে। যেমন বিশ্বকাপজয়ী অঁতোয়ান গ্রিয়েজমান, মার্কো রয়েস, এবং জিয়ানলুইজি বুফন, ডেভিড সিলভা, সেস্‌ ফাব্রিগাস, রোমেলু লুকাকু, মারিও বালোতেল্লি এবং চ্যাম্পিয়ন্স লিগ বিজয়ী লুইস সুয়ারেজ।
প্লাবন কোরেশী

প্লাবন কোরেশী একজন বাংলাদেশী সুরকার, গীতিকার এবং সঙ্গীতশিল্পী। তিনি "" চলচ্চিত্রের "বাড়ির ঐ পূর্বধারে" গানের সুরায়োজনের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন।
কোরেশী গীতিকার ও সুরকার হিসেবে ১৯৯০- দশক এর মাঝামাঝি সময় থেকে কাজ করছেন। তার গীতে ও সুরে উল্লেখযোগ্য অ্যালবাম হল মনির খানের "অঞ্জনা", রবি চৌধুরীর "রঙের বন্ধু", ফজলুর রহমান বাবুর "ইন্দুবালা", দিলরুবা খানের "তোমার আমার", রিংকুর "বিবাগী", এবং ধ্রুব গুহের একক গান "একলা পাখি" ও "যে পাখি ঘর বোঝেনা"।
২০১৭ সালে "ইশকুলে যাব না" গানের মধ্য দিয়ে তিনি প্রথমবারের মত সঙ্গীতশিল্পী হিসেবে আবির্ভূত হন। গানটির গীতিকার এবং সুরকার তিনি নিজেই। গানটির সঙ্গীতায়োজন করেছেন মুহিদুল মুন। গানটি প্রকাশ করেছে সাউন্ডটেক।
২০১৯ সালের শেষভাগে তিনি ফকির হযরত শাহের গীতে "ভালোবাসার নাম নেবো নাম মুখে" গানের সুরারোপ করেন এবং এতে কণ্ঠ দেন। এটি তার সুরারোপিত অন্য কোন গীতিকারের লেখা প্রথম গান। মডার্ন ফোক ধারার গানটির সঙ্গীতায়োজন করেন রিয়েল আশিক। গানটির ভিডিও নির্মাণ করেন সাইফুল ইসলাম। গান ও ভিডিওটি আবর্তন মিডিয়ার ইউটিউব চ্যানেলে প্রকাশিত হয়।
ইমন চৌধুরী

ইমন চৌধুরী একজন বাংলাদেশী সঙ্গীত পরিচালক। তিনি চিরকুট সঙ্গীতদলের গিটারবাদক, ম্যান্ডোলিন বাদক ও সঙ্গীত পরিচালক। তিনি "" চলচ্চিত্রের সঙ্গীতায়োজনের জন্য শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন।
ইমন নরসিংদী জেলায় বেড়ে ওঠেন। তার বাবা মতিউর রহমান চৌধুরী নরসিংদী নজরুল একাডেমির অধ্যক্ষ এবং মা হেলেনা একজন সঙ্গীতজ্ঞ। তার সঙ্গীত ও গিটারের তালিম নেওয়া শুরু হয় তার বাবার কাছ থেকে। পরবর্তীকালে তিনি নরসিংদীর সঞ্চয়ের কাছেও গিটার শিখেন।
ইমন ২০১৫ সালের ১২ই নভেম্বর ফারজানা নীপা জেরীর সাথে বিবাহবন্ধনে আবদ্ধ হন। জেরী তার মামাতো বোন। তাদের এক কন্যা সন্তান রয়েছে।
ভীতকর ঘাতক

ভীতকর ঘাতক () "বিপদগামী ঘাতক" নামেও পরিচিত, বেলজিয় চিত্রশিল্পী র‍্যনে মাগ্রিত কর্তৃক ১৯২৭ সালে অঙ্কিত পরাবাস্তব তৈলচিত্র। চিত্রটি একটি হত্যা, হত্যাকারী ও আসন্ন বিপদকে কেন্দ্র করে অঙ্কিত।
চিত্রটির মূল বিষয় পালংকে শুয়ে থাকা রক্ত মাখানো একজন নগ্ন মহিলা। চিত্রটির শিরোনামে উল্লিখিত হত্যাকারী একজন কেতাদুরস্থ লোক, তার ব্যাগের পাশে একটি চেয়ারে তার জামা ও বোলার টুপি রাখা; তিনি ঘটনাস্থল হতে প্রস্থানের জন্য প্রস্তুত। তবে গ্রামোফোনের সংগীতের শব্দে তার প্রস্থান বিলম্বিত হচ্ছে, তিনি অহেতুক স্বাচ্ছন্দ্যে গ্রামোফোন শুনছেন। এসময় দুইজন লোক হলঘরের দুইপাশে মুগুর ও জাল হাতে ঘাতককে ফাঁদে ফেলার জন্য ওঁত পেতে অপেক্ষা করছে। একই সময় তিনজন ব্যক্তি বারান্দা হতে ঘরের ভিতরে তাকিয়ে আছেন। কথিত আছে যে গ্রামোফোনে খুন হওয়া মহিলার চিৎকারে পুনরায় শোনাচ্ছে। জানালার বাইরে তুষারাবৃত পর্বত দেখা যাচ্ছে।
চিত্রটির স্রষ্ঠা র‍্যনে মাগ্রিত বোলার টুপির ভক্ত ছিলেন, তাকে প্রায়ই বিভিন্ন স্থিরচিত্রে বোলার টুপি পরিহিত অবস্থায় দেখা যেতো। ১৯২৬ সালে তার অঙ্কিত "মিউজিংস অব আ সলিটারি ওয়াকার" চিত্রের পর হতে পরবর্তী চিত্রকর্মে নিয়মিত বোলার টুপির উপস্থিতি লক্ষ্য করা যায়। তন্মধ্যে এই চিত্রটি অন্যতম। চিত্রে চেয়ারের উপর রাখা হত্যাকারীর টুপি ছাড়াও এবং হত্যাকারীর জন্য অপেক্ষারত গুপ্তঘাতকদের মাথা বোলার টুপি লক্ষ্যণীয়।
জহুরুল করিম

ড. জহুরুল করিম একজন বাংলাদেশি প্রখ্যাত কৃষিবিদ ও সাবেক সরকারি কর্মকর্তা। বর্ণাঢ্য কর্মজীবনে তিনি একজন বিশ্ববিদ্যালয় শিক্ষক, বিজ্ঞানী ও পরবর্তীতে সরকারি আমলা হিসাবে কর্মরত ছিলেন। সর্বশেষ, তিনি মৎস্য ও প্রাণিসম্পদ মন্ত্রণালয়ের সচিব ছিলেন।
জহুরুল করিম ১৫ আগস্ট ১৯৪৮ সালে ব্রাহ্মণবাড়িয়া জেলার ছোট হরন গ্রামে জন্মগ্রহণ করেন।
অন্নদা স্কুল ও ব্রাহ্মণবাড়িয়া কলেজে পড়াশুনা শেষে তিনি বাংলাদেশ কৃষি বিশ্ববিদ্যালয় থেকে স্নাতক ও এম এস সি সম্পন্ন করেন। তিনি কৃষি বিশ্ববিদ্যালয় ময়মনসিংহ থেকে কৃষি বিজ্ঞান বিষয়ে ১৯৬৮ সালে বিএসসি (এজি) ১ম স্থান অর্জন করেন ও একই বিশ্ববিদ্যালয় থেকে ১৯৬৯ সালে এমএসসি (এগ্রোনমি)তে ১ম স্থান অর্জন করেন। তিনি যুক্তরাজ্যের রেডিং বিশ্ববিদ্যালয় থেকে ১৯৭৮ সালে পিএইচডি ডিগ্রী লাভ করেন। 
ড. জহুরুল করিম বাংলাদেশ কৃষি বিশ্ববিদ্যালয় থেকে স্নাতক সম্পন্ন করার পর একই বিশ্ববিদ্যালয়ে শিক্ষক হিসাবে যোগদান করেন। পরবর্তীতে তিনি ব্রি’তে ২৪/০১/১৯৯৬ থেকে ০৮/০১/১৯৯৭ পর্যন্ত মহাপরিচালক হিসেবে দায়িত্ব পালন করেন। তাছাড়া, তিনি বাংলাদেশ কৃষি গবেষণা ইনস্টিটিউট, বাংলাদেশ কৃষি গবেষণা কাউন্সিল এবং মৎস ও পশু সম্পদ মন্ত্রণালয়ে বিভিন্ন সময়ে চাকুরিতে নিয়োজিত ছিলেন। ড. জহুরুল করিমকে ০২/০১/১৯৯৭ তারিখে ব্রি’র মহাপরিচালকের দায়িত্ব থেকে বাংলাদেশ কৃষি গবেষণা কাউন্সিল (বার্ক) এর নির্বাহী চেয়ারম্যান হিসেবে বদলী করা হয়। তিনি ১১ জানুয়ারি ২০০১ সাল থেকে ২৬ অক্টোবর ২০০২ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।
তিনি বিভিন্ন বিজ্ঞান বিষয়ক সংস্থার সাথে ওতপ্রেত ভাবে জড়িত। দেশে তিনি বিজ্ঞানীদের সর্বোচ্চ সংস্থা 'বাংলাদেশ একাডেমী অফ সাইন্স' এর ফেলো পদে নির্বাচিত এবং সংস্থাটির ভাইস-প্রেসিডেন্ট হিসাবে দায়িত্ব পালন করেন। তাছাড়া একজন বিজ্ঞানী হিসাবে বৈশ্বিক যোগ্যতার স্বীকৃতি স্বরূপ তিনি 'দ্য ওয়ার্ল্ড একাডেমি অফ সায়েন্সেস' এর একজন ফেলো হিসাবেও নির্বাচিত। 
কর্মক্ষেত্রে অনন্য অবদানের জন্য তিনি একাধিক জাতীয় পুরস্কারে ভূষিত। তার মধ্যে অন্যতম, পরিবেশ বিষয়ে গুরুত্ত্বপূর্ণ অবদানের জন্য ২০২০ সালে জাতীয় পরিবেশ পদক প্রাপ্তি। তাছড়া কৃষি গবেষণায় দীর্ঘদিনের অবদান স্বরূপ জাতীয় ও আন্তর্জাতিক পর্যায়ে একাধিক পুরস্কার লাভ করেন।
ইরশাদুল হক

ইরশাদুল হক একজন বাংলাদেশি সাবেক সরকারি কর্মকর্তা যিনি শিক্ষা মন্ত্রণালয়, খাদ্য মন্ত্রণালয় এবং মৎস্য ও প্রাণিসম্পদ মন্ত্রণালয়ের সচিব ছিলেন। তিনি শিক্ষা মন্ত্রণালয় ও খাদ্য মন্ত্রণালয়ের সচিব হিসেবেও দায়িত্ব পালন করেন।
ইরশাদুল হক কুমিল্লা জেলার চান্দিনা থানার গল্লাই গ্রামে জন্মগ্রহণ করেন।
ইরশাদুল হক বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুন ১৯৯৬ সাল থেকে ৪ আগস্ট ১৯৯৭ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। ৩ সেপ্টেম্বর ১৯৯২ সাল থেকে ১০ ফেব্রুয়ারি ১৯৯৩ সাল পর্যন্ত তিনি খাদ্য মন্ত্রণালয়ের সচিব হিসেবে দায়িত্ব পালন করেন। শিক্ষা মন্ত্রণালয়ের সচিব হিসেবেও তিনি দায়িত্ব পালন করেন। তিনি মৃত্যুবরণ করেছেন।
সৈয়দ মার্গুব মোর্শেদ

সৈয়দ মার্গুব মোর্শেদ একজন বাংলাদেশি সাবেক সরকারি কর্মকর্তা যিনি তথ্য মন্ত্রণালয় এবং মৎস্য ও প্রাণিসম্পদ মন্ত্রণালয়ের সচিব ছিলেন। তিনি তথ্য মন্ত্রণালয়ের সচিব হিসেবেও দায়িত্ব পালন করেন।
সৈয়দ মার্গুব মোর্শেদ শেরে বাংলা আবুল কাশেম ফজলুল হকের দৌহিত্র। তার পিতা সাবেক প্রধান বিচারপতি সৈয়দ মাহাবুব মোর্শেদ।
সৈয়দ মার্গুব মোর্শেদ বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুলাই ২০০০ সাল থেকে ৩১ ডিসেম্বর ২০০০ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। তিনি তথ্য মন্ত্রণালয়ের সচিব হিসেবেও দায়িত্ব পালন করেন। ভূমি আপীল বোর্ডের চেয়ারম্যান হিসেবে তিনি ১ জুন ১৯৯৬ সাল থেকে ১৮ আগস্ট ১৯৯৬ সাল পর্যন্ত দায়িত্ব পালন করেন।
প্রভাত সংগীত (রবীন্দ্রনাথ ঠাকুরের কাব্যগ্রন্থ)

প্রভাত সংগীত হলো রবীন্দ্রনাথ ঠাকুর কর্তৃক বাংলা ভাষায় রচিত একটি কাব্যগ্রন্থ। বইটি ১৮৮৩ খ্রিষ্টাব্দে সর্বপ্রথম প্রকাশিত হয়। রবীন্দ্রনাথ ঠাকুরের পূর্ববর্তী কাব্যগ্রন্থের নাম ছিল "সন্ধ্যা সঙ্গীত" (১৮৮২)। কাব্যগ্রন্থটিকে রবীন্দ্রনাথ ঠাকুরের কবি জীবনের দ্বিতীয় ধাপের সমাপ্তি হিসেবে গণ্য করা হয়।
"প্রভাত সংগীত" গ্রন্থে রবীন্দ্রনাথ প্রকৃতি ও বিশ্বের আনন্দময়তার জয়গান গেয়েছেন। এছাড়াও তিনি তার "জীবন-স্মৃতি" গ্রন্থে শৈশবের স্মৃতিমন্থন করেন। রবীন্দ্রনাথ ঠাকুরের ব্যাখ্যায়:
এই কাব্যগ্রন্থে ১৮টি কবিতা রয়েছে। যথা:
অভিকা গোর

অভিকা গোর (জন্ম: ৩০ জুন, ১৯৯৭) একজন ভারতীয় চলচ্চিত্র এবং টেলিভিশন অভিনেত্রী। তিনি মূলত তেলুগু চলচ্চিত্র এবং হিন্দি টেলিভিশন ধারাবাহিকে অভিনয় করে থাকেন। তিনি হিন্দি টেলিভিশন ধারাবাহিক "বালিকা বধু"-তে আনন্দীর চরিত্রে অভিনয় করার জন্য পরিচিত। তার অভিনীত কয়েকটি সফল চলচ্চিত্রের মধ্যে রয়েছে "উইয়ালা জাম্পালা" (২০১৩), "সিনেমা চুপিস্থা মাভা" (২০১৫) এবং "রাজু গারি গাধি ৩" (২০১৯)।
অভিকা ২০০৮ সালের হিন্দি টেলিভিশন ধারাবাহিক "বালিকা বধু" দিয়ে অভিনয়ে আত্মপ্রকাশ করেছিলেন। ২০১৩ সালে "উইয়ালা জাম্পালা"-র মাধ্যমে তিনি তেলুগু চলচ্চিত্রে অভিষেক করেন। "উইয়ালা জাম্পালা" চলচ্চিত্রে তার ভূমিকার জন্য তিনি তৃতীয় দক্ষিণ ভারতীয় আন্তর্জাতিক চলচ্চিত্র পুরস্কারে শ্রেষ্ঠা নবাগতা অভিনেত্রী (তেলুগু) বিভাগে "সাইমা পুরস্কার" অর্জন করেছিলেন।
নিশিতা বড়ুয়া

নিশীতা বড়ুয়া (জন্ম ১৫ জুলাই ১৯৯০) হলেন একজন বাংলাদেশী সঙ্গীতশিল্পী। তিনি ২০০৬ সালে বাংলাদেশী টেলিভিশন চ্যানেল এনটিভিতে প্রচারিত সঙ্গীত বিষয়ক অনুষ্ঠান ক্লোজআপ ওয়ান "তোমাকেই খুঁজছে বাংলাদেশ" প্রতিযোগিতায় রানারআপ হন।
নিশীতা বড়ুয়া ১৯৯০ সালের ১৫ জুলাই জন্মগ্রহণ করেন। তবে তিনি মূলত চট্টগ্রামের বাসিন্দা। তার বাবা শাক্য পদ বড়ুয়া ছিলেন সরকারী চাকুরিজীবী এবং মা সুচন্দা বড়ুয়া একজন গৃহিণী। অল্প বয়সেই তিনি সংগীত সম্পর্কে আগ্রহী ছিলেন এবং পরিবার থেকে সংগীত শিখতেন। নিশীতা তার চাচা সুমির বড়ুয়ার কাছ থেকে সংগীত বিষয়ে প্রাথমিক শিক্ষা লাভ করে। তিনি কুমিল্লার শ্রাবণী সাহার কাছ থেকে শিক্ষা নেয়ার পরে চট্টগ্রামে ওস্তাদ মিহির লালার কাছ থেকে দীর্ঘ সময় গান শিখেছিলেন।
নিশীতা কুমিল্লার আওয়ার লেডি ফাতেমা উচ্চ বালিকা বিদ্যালয় এ পড়াশোনা শুরু করে পরে দার্জিলিংয়ে ২ বছর পড়েন। তারপর তিনি ডা. খাস্তগীর সরকারি বালিকা উচ্চ বিদ্যালয় থেকে মাধ্যমিক এবং চট্টগ্রাম কলেজ থেকে উচ্চ মাধ্যমিক পাশ করেন। পরবর্তীকালে তিনি ইন্ডিপেন্ডেন্ট বিশ্ববিদ্যালয় বাংলাদেশ থেকে বিবিএ ও এমবিএ ডিগ্রি অর্জন করেন।
নিশীতা ২০০৬ সালে ক্লোজআপ ওয়ান তোমাকেই খুঁজছে বাংলাদেশ সংগীত প্রতিযোগিতার মধ্য দিয়ে সংগীত অঙ্গনে আসেন। ২০০৭ সালে তিনি তার প্রথম সংগীত অ্যালবাম "আমায় নিয়ে চলো" অ্যালবামটি বাংলাদেশের সংগীত শিল্পে খুব সফল হয়েছিল। নিশীতা একটি আন্তর্জাতিক অ্যালবাম "ভালোবাসার বৃষ্টি" এ কিছু বিদেশী গায়কের সাথে কণ্ঠ দেন। তিনি রেডিও টুডে এর রেডিও জকি হিসাবেও কাজ করেছিলেন। নিশীতা বিজ্ঞাপনের জন্য কিছু জিঙ্গেলে কণ্ঠ দিয়েছেন। "বাজাও বিয়ের বাজনা" এবং " মনে বড় জ্বালা" সহ বেশ কয়েকটি জনপ্রিয় সিনেমাতেও তিনি প্লেব্যাক করেছেন।
কারি ইসমাইল

২০০৫ সালের জুন মাসে অপারেশন রেড উইংসের জবাবে আমেরিকান স্পেশাল ফোর্সের একটি হেলিকপ্টার ভেঙ্গে ফেলার অপরাধী ছিল তালেবান কমান্ডার কারি ইসমাইলের।
২০০৩ সালের ২ অক্টোবর ইসমাইল, আহমদ খদর এবং তার ছেলে আবদুলকারিম, আল-জাওফি, আল-ইরাকি এবং খালিদ হাবিব সকলেই দক্ষিণ ওয়াজিরিস্তানের একটি নিরাপদ বাড়িতে থাকতেন। পরের দিন ফজরের নামাজের পরে, খদর তার ছেলেকে বলেছিলেন যে পাকিস্তানি সেনারা গ্রামে একটি অভিযান চালানোর কথা জানিয়েছিল। এর কয়েক মিনিট পরে পাকিস্তানের একটি হেলিকপ্টার দল এবং কয়েকশো নিরাপত্তা বাহিনী গ্রামটিতে আক্রমণ করে। 
২০০৪ সালের আগস্টে পাকিস্তান জানিয়েছিল যে তারা ইসমাইলকে আল-কায়েদার একটি "মূল ব্যক্তিত্ব" হিসাবে গ্রেপ্তার করেছে।
দাসো এভিয়েশন

দাসো এভিয়েশন এসএ (ফরাসী উচ্চারণ: [daˈso]) হল সামরিক ও বাণিজ্যিক জেট প্রস্তুতকারী একটি আন্তর্জাতিক ফরাসি বিমান সংস্থা এবং দাসো গোষ্ঠীর সহায়ক সংস্থা।
এটি ১৯২৯ সালে সোসিয়েটি দেস অ্যাভায়েন্স মার্সেল ব্লচ বা "এমবি" হিসাবে মার্সেল ব্লচ প্রতিষ্ঠা করেন। দ্বিতীয় বিশ্বযুদ্ধের পরে, ডার্সেল ব্লচ সংস্থাটির নাম পরিবর্তন করে মার্সেল ড্যাসাল্ট রাখেন এবং সংস্থার নামটি ১৯৪৭ সালের ২০ জানুয়ারি এভিয়েশন মার্সেল ডাসল্ট পরিবর্তন করা হয়।
১৯৭১ সালে ডাসল্ট ব্রুগুয়েটকে অধিগ্রহণ করে, এভিয়েশনস মার্সেল ডাসাল্ট-ব্রুগুয়েট এভিয়েশন (এএমডি-বিএ) গঠন করে। ১৯৯০ সালে সংস্থাটির নামকরণ করা হয় দাসো এভিয়েশন।
এরিক ট্র্যাপিয়া ২০১৩ সালের ৯ই জানুয়ারি থেকে দাসো এভিয়েশন গোষ্ঠীর নেতৃত্বে রয়েছেন।
দাসো এভিয়েশন গোষ্ঠী হল একটি আন্তর্জাতিক গোষ্ঠী, যা দাসো গোষ্ঠীর বেশিরভাগ বিমান কার্যক্রমকে অন্তর্ভুক্ত করে।
ফার ক্রাই ৬

ফার ক্রাই ৬ একটি আসন্ন ফার্স্ট পারসন শুটার গেম যা ইউবিসফ্ট টরন্টো দ্বারা নির্মিত এবং ইউবিসফ্ট দ্বারা প্রকাশিত। এটি অ্যামাজন লুনা, মাইক্রোসফ্ট উইন্ডোজ, প্লেস্টেশন ৪, প্লেস্টেশন ৫, এক্সবক্স ওয়ান, এক্সবক্স সিরিজ এক্স/এস এবং স্টাডিয়ার জন্য ফার ক্রাই সিরিজের ষষ্ঠ মূল কিস্তি।
ক্যারিবীয় দ্বীপ ইয়ারে এই খেলাটি নির্ধারণ করা হয়েছে, “এল প্রেসিডেন্টে” আন্তন ক্যাস্তিলো (জিয়ানকার্লো এস্পোসিতো চিত্রিত) দ্বারা স্বৈরশাসন হিসাবে শাসিত, যিনি তার পুত্র ডিয়েগোকে (অ্যান্টনি গঞ্জালেজকে) তার শাসন অনুসরণ করার জন্য উত্থাপন করছেন। খেলোয়াড় কাস্তিলো এবং তার শাসনব্যবস্থা ভেঙে ফেলার চেষ্টা করে গেরিলা যোদ্ধা দানি রোজাসের ভূমিকা গ্রহণ করেন।
রহমতউল্লাহ সাফি

রহমতউল্লাহ সাফি (জন্ম ১৯৪৮) একজন প্রাক্তন আফগান সেনা কর্মকর্তা এবং মুজাহিদীন সেনাপতি যিনি সোভিয়েত-আফগান যুদ্ধের সময় যুদ্ধ করেছিলেন। পরে তাকে ইউরোপে তালিবান আন্দোলনের প্রতিনিধি বলে দাবি করা হয়েছিল।
পূর্বে রাজকীয় আফগান সেনাবাহিনীর কর্নেল, তিনি রাজা জহির শাহের রাজত্বকালে ১,৬০০ জনের একটি অভিজাত কমান্ডো বাহিনীকে প্রশিক্ষণ দিয়েছিলেন। মোহাম্মদ দাউদ খান ক্ষমতা গ্রহণের পরে তিনি আফগানিস্তান ছেড়ে ইংল্যান্ডের উদ্দেশ্যে রওনা হন। ১৯৭৯ সালে আফগানিস্তানে সোভিয়েত আক্রমণের পরে, তিনি পীর সাইয়েদ আহমেদ গিলানির নেতৃত্বাধীন একটি মুজাহিদীন দল আফগানিস্তানের ন্যাশনাল ইসলামিক ফ্রন্টে যোগ দেন।
একজন মুজাহিদীন কমান্ডার হিসাবে তিনি পাকিস্তানের পেশাওয়ার থেকে আফগানিস্তানের পাক্তিয়া ও কুনার প্রদেশে কার্যক্রম চালাতেন। তিনি ১৯৮৬ সালের ঝাওয়ার যুদ্ধে অংশগ্রহণ করেন। তিনি নিফার একটি প্রশিক্ষণ কেন্দ্রের দায়িত্বে ছিলেন, তিনি দাবি করেছিলেন যে তিনি ব্রিটিশদের সহায়তায় প্রায় ৮,০০০ মুজাহিদীনকে প্রশিক্ষণ দিয়েছিলেন। ১৯৮৫ সালে সাফি মুজাহিদীনদের একটি প্রতিনিধিদলকে যুক্তরাষ্ট্রে নেতৃত্ব দেন, যেখানে জেনারেল প্রায় এক ডজনেরও বেশি শহরের কলেজ ও বিশ্ববিদ্যালয়ে বক্তব্য রাখেন। কার্ডিএক পরীক্ষার জন্য জন্য সাফিকে ১৯৮৬ সালে পিটসবার্গে হাসপাতালে ভর্তি করা হয়েছিল; তার চিকিৎসা খরচ অনুদান হিসাবে ফ্রি আফগানিস্তানের কমিটি দ্বারা প্রদান করা হয়েছিল।
১৯৯৮ সালে সাফি ইংল্যান্ডের লন্ডনে বাস করছিলেন, কিন্তু জাতিসংঘের কাছে ওসামা বিন লাদেনকে হস্তান্তর করার জন্য মোল্লা ওমরকে বোঝাতে নবী মিসদাকের সাথে আফগানিস্তান চলে যান।জাতিসংঘের নিরাপত্তা পরিষদের এক প্রেস বিজ্ঞপ্তিতে তাকে ইউরোপে তালিবানের প্রতিনিধি হিসাবে দাবি করা হয়।
২০০৪ সালে, সাফি তার সামরিক কমিশন থেকে পদত্যাগ করেছিলেন এবং ২০০৪ সালের আফগানিস্তানের রাষ্ট্রপতি নির্বাচনে অংশ নেওয়ার ঘোষণা করেছিলেন।
ইউরোস্পোর্ট

ইউরোস্পোর্ট একটি ইউরোপীয় টেলিভিশন ক্রীড়া নেটওয়ার্ক। এটি ডিসকভারি ইনকর্পোরেশনের পরিচালনা ও মালিকানাধীন। ডিসকভারি ২০১২ সালের ডিসেম্বরে ২০ শতাংশ সংখ্যালঘিষ্ঠ শেয়ার কিনে নেয়। ২০১৪ সালের জানুয়ারিতে টিএফওয়ান এর সঙ্গে একত্রে এটি ইউরোস্পোর্টের ৫১% শেয়ার ক্রয় করে। ২০১৫ সালের ২২ জুলাই ইউরোস্পোর্ট টিএফওয়ানের অবশিষ্ট ৪৯% শেয়ার কিনে নিতে সম্মত হয়। 
ইউরোস্পোর্টের অনেকগুলো খেলার অধিকার বিদ্যমান, অলিম্পিক সহ। ২০১৫ সালে ইউরোস্পোর্ট ১.৩ বিলিয়ন ডলার ব্যয় করে এর সম্প্রচারস্বত্ব কিনে নেয়। এর ফলে ২০১৮ সালে ইউরোপের অধিকাংশ এলাকা ও ২০২২ সালে যুক্তরাজ্য ও ফ্রান্সে অনুষ্ঠিত অলিম্পিক ম্যাচ সম্প্রচারের অধিকার লাভ করে। ইউরোপের বিভিন্ন দেশে এটি একই ফুটেজ সম্প্রচার করে। উপস্থাপকের পরিবর্তে পর্দায় দৃশ্যমান নয় এরূপ ধারাভাষ্যকার চ্যানেলটি ব্যবহার করে থাকে। এর ফলে একই ভিজুয়াল ফিড বা দৃশ্যমান চিত্র একাধিক ভাষায় সম্প্রচার করা সম্ভব হয়। এতে করে প্রযোজনা ব্যয়ও হ্রাস পায়।
ইউরোস্পোর্ট অল ইংল্যান্ড ক্লাবের সাথে কৃত চুক্তির আওতা সম্প্রসারণ করেছে। এর ফলে আরো ১৬টি দেশে সরাসরি উইম্বলডন ম্যাচ সম্প্রচার করা সম্ভব হবে। এই চুক্তির মেয়াদ তিন বছর। এর ফলে দর্শকরা ইউরোস্পোর্টের সাহায্যে চারটি গ্র্যান্ড স্লাম দেখতে সক্ষম হবেন। 
৫৪টি দেশ ও ২০টি ভিন্ন ভিন্ন ভাষায় ইউরোস্পোর্ট সম্প্রচারিত হয়। ১৯৮৯ সালের ৫ ফেব্রুয়ারি ইউরোপীয় স্যাটেলাইটে এটি প্রথম সম্প্রচারিত হয়। ১৯৯০ এর দশকে এটি দ্য কোয়ান্টাম চ্যানেলের সঙ্গে সময় ভাগাভাগি করে।
২০১৭ সালের ফেব্রুয়ারিতে ভারতে ডিসকভারি ডিএস স্পোর্টস নামে ক্রীড়া চ্যানেলের সম্প্রচার শুরু করে। ২০২০ সালে ইউরোস্পোর্ট নামে এটির পুনঃনামকরণ করা হয়। এসডি ও এইচডি সংস্করণেও চ্যানেলটি দেখা যায়।
ইউরোস্পোর্ট সৃষ্টির পূর্বেই ইউরোপীয় সম্প্রচার জোট (ইউরোপিয়ান ব্রডকাস্টিং ইউনিয়ন) বিভিন্ন খেলার সম্প্রচারস্বত্ব ক্রয় করতে শুরু করে। এতৎসত্ত্বেও এর সদস্যরা ক্রয়কৃত খেলাগুলোর সামান্য অংশই দর্শকদের দেখাতে সক্ষম হত। এ থেকেই ইউরোস্পোর্ট গঠনের সিদ্ধান্ত ক্রয় করা হয়। স্কাই টেলিভিশন পিএলসি বাণিজ্যিক অংশীদার হিসেবে বাছাই করা হয়। ১৯৮৯ সালের ৫ ফেব্রুয়ারি স্কাই টেলিভিশন পিএলসি-কে বাণিজ্যিক অংশীদার হিসেবে নির্বাচন করা হয়। এটি ইউরোপীয় কেবল ব্যবস্থায় স্কাই চ্যানেলকে প্রতিস্থাপিত করার প্রত্যয় নিয়ে যাত্রা শুরু করে। অপরদিকে স্কাই চ্যানেল শুধু ইংল্যান্ড ও আয়ারল্যান্ডে খেলা সম্প্রচারের দিকে অভিনিবেশ প্রদান করে।
ইএসপিএন রেডিও

ইএসপিএন রেডিও একটি আমেরিকান ক্রীড়া রেডিও নেটওয়ার্ক। এটি "স্পোর্টস রেডিও ইএসপিএন" এর মূল ব্যানারে ১ জানুয়ারী, ১৯৯২ এ চালু হয়েছিল। ইএসপিএন রেডিওটি ক্রিস্টিকটের ব্রিস্টলের ইএসপিএন সদর দপ্তরে অবস্থিত। নেটওয়ার্কটি দৈনিক এবং সাপ্তাহিক প্রোগ্রামিংয়ের নিয়মিত সময়সূচীর পাশাপাশি মেজর লীগ বেসবল, মেজর লিগ সকার, জাতীয় বাস্কেটবল বাস্কেটবল, আর্মি ব্ল্যাক নাইটস ফুটবল, কলেজ ফুটবল প্লে অফ, চ্যাম্পিয়নশিপ সপ্তাহ, এবং উয়েফা চ্যাম্পিয়নস লিগের খেলা সহ ক্রীড়া ইভেন্টের সরাসরি কভারেজ সরবরাহ করে।
ইএসপিএন রেডিও মার্কিন যুক্তরাষ্ট্র এবং কানাডার সিরিয়াস এক্সএম রেডিওর শতাধিক অনুমোদিত স্টেশনগুলিতে সম্প্রচারিত হয়। নেটওয়ার্ক সামগ্রীটি অনলাইন, মোবাইল অ্যাপ্লিকেশন এবং অন্যান্য মিডিয়া ডিভাইসের মাধ্যমে টুনিআইএন দ্বারা আক্সেস করা এবং বেশ কয়েকটি অনুমোদিত এবং মালিকানাধীন স্টেশনে পরিষেবাটি পাওয়া যায়। ২০১৪ সালে, ইএসপিএন তাদের সবচেয়ে জনপ্রিয় অনুষ্ঠান মাইক এন্ড মাইক, এসভিপি এবং রাশিলো সহ ২৪/৭ স্ট্রিম তৈরি করতে টিউনইনের সাথে অংশীদারত্ব চুক্তি করেছে।
ইএসপিএন রেডিও নেটওয়ার্ক ১৯৯১ সালের সেপ্টেম্বরে ইএসপিএন ইনক এবং ক্যাপিটাল সিটিস/এবিসি, ইনক এবং এবিসি রেডিও নেটওয়ার্ক দ্বারা গঠিত হয়েছিল। পঁচিশটি স্টেশন ৫ শে সেপ্টেম্বর ১৯৯১ এর মধ্যে ঘোষিত হয়। এবিসি রেডিও স্পোর্টসের নির্বাহী প্রযোজক শেলবি হুইটফিল্ড এবং ইএসপিএন এর নির্বাহী সম্পাদক জন এ ওয়ালশকে এই উদ্যোগের দায়িত্ব দেওয়া হয়েছিল।
নেটওয়ার্কটি স্পোর্টস রেডিও ইএসপিএন হিসাবে জানুয়ারী ১, ১৯৯২ তে চালু হয়। প্রথমে, ইএসপিএন রেডিওটি কেবল সপ্তাহান্তে সম্প্রচারিত হতো ৪৩ টি রাজ্যে ১৪৭ টি অনুমোদিত প্রতিষ্ঠানের মাধ্যমে। এর প্রাথমিক প্রোগ্রামের তালিকায় ছিল নিউজ শো, হালনাগাদ বিভাগ এবং খেলার বিশেষত্ব বিশ্লেষণ। 
ধীরে ধীরে, ইএসপিএন আরও ডে-পার্ট যুক্ত করেছে এবং ২৪ ঘণ্টা পরিষেবাতে পরিণত হয়েছে। ১৯৯৫ সালে, ইএসপিএন রেডিও এনবিএর কাছে জাতীয় বেতার খেতাব অর্জন করে। ১৯৯৭ সালে, এটি এমএলবিতে জাতীয় বেতার খেতাব অর্জন করে। ডিজনি ২০০২ এর সেপ্টেম্বরে ফরোয়ার্ড অ্যাসোসিয়েশন থেকে ডব্লিউইভিডি ইএসপিএন রেডিওর ফ্লাগ স্টেশনটি কিনে নেয়। ২০০২ সালের ১২ জুন, ডিজনি ইএসপিএন রেডিও এবং রেডিও ডিজনি নেটওয়ার্ক এবং স্টেশনগুলো বজায় রেখে সিটিডেল সম্প্রচারের মাধ্যমে সিটিডেল ব্রডকাস্টিংয়ের সাথে এটিসি রেডিও নেটওয়ার্কগুলিকে একত্রিত করে এবং একীভূত করে।
ইএসপিএন রেডিওতে বর্তমানে নিউ ইয়র্ক সিটি, লস অ্যাঞ্জেলেস, শিকাগো এবং ডালাসে চারটি কোম্পানির মালিকানাধীন স্টেশন রয়েছে।
এছাড়া উইডকনসিনে বেশ কয়েকটি রাজ্যে অন্যান্য রেডিও কোম্পানির মালিকানাধীন স্টেশন রয়েছে যেগুলো ইএসপিএন পরিচালনা করে।
টাইমড আউট

টাইমড আউট হল ক্রিকেট খেলায় (ব্যাটসম্যানকে) আউট করার একটি পদ্ধতি। আগের ব্যাটসম্যান আউট হওয়ার তিন মিনিটের মধ্যে আগত ব্যাটসম্যান যখন প্রস্তুত হয়ে এসে পোঁছতে পারেন না তখন ঐ ব্যাটসম্যানকে এই প্রকার আউট দেওয়া হয়। এই জাতীয় আউট হওয়ার ঘটনা খুবই বিরল। আন্তর্জাতিক ক্রিকেটের ইতিহাসে মাত্র দুইবার এই আউট হয়েছে। ৬ নভেম্বর ২০২৩ আইসিসি বিশ্বকাপের (ভারত কর্তৃক আয়োজিত) বাংলাদেশ বনাম শ্রীলঙ্কার ম্যাচে ইতিহাসে প্রথমবার অ্যাঞ্জেলো ম্যাথিউসকে টাইম আউট দেয়া হয়।
"ক্রিকেটের আইন" এর আইন ৪০-এর বিধানে বলা হয়েছে যে আগত ব্যাটসম্যানকে অবশ্যই নজর রাখতে হবে যে শেষ উইকেটটি পড়ার তিন মিনিটের মধ্যে তাঁকে গার্ড নিতে হবে অথবা তাঁর সঙ্গীকে পরের বলটি গ্রহণ করার জন্য প্রস্তুত থাকতে হবে। যদি এই প্রয়োজনীয়তা পূরণ না করা হয় তবে আগত ব্যাটসম্যানকে আবেদন এর ভিত্তিতে টাইমড আউট দেওয়া হবে।
"আগত ব্যাটসম্যান" এমন কোনও ব্যাটসম্যান হতে পারেন যিনি এখনও ব্যাটিং করেননি। ক্রিকেটে কোনও নির্ধারিত ব্যাটিং অর্ডার নেই। আবেদন করার সময় যদি কোনও ব্যাটসম্যান মাঠে পা না রাখেন তবে ব্যাটিং অধিনায়ক এখনও ব্যাটিং করেননি এমন খেলোয়াড়দের মধ্যে থেকে যে কোনও এক জনকে বেছে নিতে পারেন। ফলে যদি পরবর্তী ব্যাটসম্যানটির কিছুটা বিলম্ব হয় তবে অধিনায়ক তাঁর সবচেয়ে খারাপ ব্যাটসম্যানটিকে (যিনি সাধারণত ১১ নম্বরের হয়ে থাকেন) ঐ আউটের জন্য বলিদান করবেন বলে আশা করা যায়।
যদি দীর্ঘায়িত বিলম্বে কোনও ব্যাটসম্যানই উইকেটে না আসেন তবে আম্পায়াররা বিবেচনা করবেন যে ব্যাটিং দল খেলতে অস্বীকার করছেন এবং আম্পায়াররা ম্যাচটি অন্য দলের হাতে পুরস্কার হিসাবে তুলে দেবেন। কিন্তু যদি অক্ষমতার (যেমন: আঘাত বা অসুস্থতায়) কারণে বাকি সমস্ত যোগ্য খেলোয়াড় ব্যাট করতে না পারেন তবে তাঁদের "টাইমড আউট" দেওয়া হয় না; পরিবর্তে ইনিংস বন্ধ ঘোষণা করা হয় এবং সংশ্লিষ্ট খেলোয়াড়দের নামে যথাযথভাবে "অনুপস্থিত অসুস্থ/আহত" ইত্যাদি উল্লেখ করা হয়।
টি-টোয়েন্টি ক্রিকেটের নিয়ম অনুসারে আইনটিতে বর্ণিত তিন মিনিটের পরিবর্তে একজন ব্যাটসম্যানকে ৯০ সেকেন্ডের মধ্যে মাঠে নামতে হয়। ফলে প্যাভিলিয়ন এ বসার পরিবর্তে পরবর্তী ব্যাটসম্যানটি বাউন্ডারির ঠিক পরেই অবস্থিত একটি বেঞ্চে অপেক্ষা করেন। এমনটি অ্যাসোসিয়েশন ফুটবল এবং রাগবির মতো আরও কিছু দলগত খেলায় দেখা যায়।
এই নিয়মটির উদ্দেশ্য হল খেলায় কোনও অপ্রয়োজনীয় দেরি না করাকে নিশ্চিত করা। এই ব্যাপারটি সহজেই এড়ানো যায় এবং ব্যাটসম্যানের 'টাইমড আউট' হওয়া খুব অস্বাভাবিক ঘটনা ব'লে বিবেচনা করা যায়। টেস্ট ম্যাচ বা একদিনের আন্তর্জাতিক ক্রিকেটে এই ধরনের একটি নজির আছে এবং প্রথম-শ্রেণীর ক্রিকেট এ সবশুদ্ধ কেবল ছয়টি উদাহরণ রয়েছে।
২০০৬-২০০৭ সিরিজের তৃতীয় টেস্টে ভারত এবং দক্ষিণ আফ্রিকার মধ্যে নিউল্যান্ডস ক্রিকেট গ্রাউন্ড এ খেলা চলছিল। ভারতের দ্বিতীয় ইনিংসে দুই ব্যাটসম্যান দ্রুতই আউট হন। শচীন তেন্ডুলকর চতুর্থ ব্যাটসম্যান হিসাবে তালিকাভুক্ত ছিলেন। কিন্তু দক্ষিণ আফ্রিকার ইনিংসের শেষের আঠারো মিনিটের জন্য তিনি ফিল্ডার হিসাবে স্থান পেয়েছিলেন। তাই ভারতের দ্বিতীয় ইনিংসে 
তাঁকে ব্যাটিং উপযোগী হয়ে ওঠার জন্য আরও আঠারো মিনিট অতিক্রান্ত হওয়া জরুরী ছিল। ছয় মিনিট বিলম্বে তখন সৌরভ গাঙ্গুলি পরবর্তী ব্যাটসম্যান হিসাবে মাঠে আসেন। কিন্তু দক্ষিণ আফ্রিকার অধিনায়ক গ্রেইম স্মিথ আগত ব্যাটসম্যানের জন্য "টাইমড আউট" এর আবেদন করেননি। 
২০২৩ ক্রিকেট বিশ্বকাপে বাংলাদেশ ও শ্রীলঙ্কার মধ্যকার গ্রুপ পর্বের ম্যাচে ইতিহাসে প্রথমবার কোনো বল খেলার আগেই টাইম আউট হন শ্রীলঙ্কান ক্রিকেটার অ্যাঞ্জেলো ম্যাথিউস। আন্তর্জাতিক ক্রিকেটে প্রথম ব্যাটসম্যান হিসেবে টাইম আউট হলেন তিনি।
স্তম্ভিত সময়

স্তম্ভিত সময় () বেলজিয় পরাবাস্তববাদী চিত্রশিল্পী র‍্যনে মাগ্রিত আঙ্কিত চিত্রকর্ম। ১৯৩৮ সালে ক্যানভাসে অঙ্কিত পরাবাস্তব তৈলচিত্রটি ব্রিটিশ কবি এডওয়ার্ড জেমসের জন্য আঁকা হয়েছিল। বর্তমানে এটি শিকাগো আর্ট ইন্সটিটিউটের স্থায়ী সংগ্রহের অংশ। চিত্রকর্মটি সাধারণত আর্ট ইন্সটিটিউট জাদুঘরের নতুন আধুনিক শাখায় প্রদর্শিত হয়।
চিত্রকর্মটি পরাবাস্তব শিল্পের পৃষ্টপোষক ও মাগ্রিতের চিত্রকর্মের ভক্ত ব্রিটিশ কবি এডওয়ার্ড জেমসের জন্য অঙ্কিত অনেকগুলি চিত্রকর্মের অন্যতম। এটি ছিল জেমসের লন্ডনের বাসভবনের বলরুমের জন্য অঙ্কিত; জেমসকে বিতরণ করা রেনে মাগ্রিতের দ্বিতীয় চিত্রকর্ম। প্রথম চিত্রটি ছিল "পুনরায় তৈরী হবে না" () শিরোনামের জেমসের প্রতিকৃতি। ১৯৭০ সালে জেমস চিত্রটি শিকাগো আর্ট ইন্সটিটিউটে বিক্রি করেন।
চিত্রে লন্ডন মিডল্যান্ড ও স্কটিশ রেলওয়ের স্টেইনার ৫ শ্রেনীর ৪-৬-০ চাকার একটি লোকোমোটিভ ঘর গরম করার অগ্নি উনুন হতে পুরোদমে ধোঁয়া তুলে বের হয়ে আসতে দেখা যায়। অগ্নি উনুনের উপরের তাকে একটি দীর্ঘ আয়না স্থাপিত। এছাড়াও তাকের উপর মধ্যখানে একটি ঘড়ি ও দুইপাশে দুইটি মোমবাতি ধারক রাখা আছে। আয়নায় একটি বাতি ধারক ও ঘড়ি পৃষ্টের প্রতিবিম্ব পরেছে।
চিত্রটির শিরোনাম ইংরেজিতে আক্ষরিক অনুবাদ করলে অর্থ হয়- "একটি খঞ্জক বা ছুরি দিয়ে আঘাতপ্রাপ্ত চলমান সময়" ()। মাগ্রিত তার চিত্রের শিরোনামের আক্ষরিক অনুবাদে অসন্তুষ্ট ছিলেন। তিনি আশা করেছিলেন, জেমস চিত্রকর্মটি বলরুমে প্রবেশের সিঁড়ির গোড়ায় ঝুলিয়ে দেবেন যাতে চিত্রের ট্রেনটি আগত অতিথিবৃন্দকে বলরুমে যাওয়ার পথে "ছুরিকাঘাত" করতে পারে, এর পরিবর্তে জেমস চিত্রটি অগ্নিউনুনের উপরে স্থাপন করেছিলেন।
র‍্যনে মাগ্রিত এই চিত্রকর্মে একটি রহস্যময় বিষয়কে প্রাধান্য দিতে, অপর একটি রহস্যহীন সাধারণ বিষয়ের অবতারণা করেছিলেন। তার ভাষ্য অনুযায়ী:
"আমি একটি লোকোমোটিভের চিত্র আঁকার সিদ্ধান্ত নিয়েছি ... এটির রহস্যময়তার উদ্রেকের জন্য, রহস্যহীন অন্য একটি তাৎক্ষণিক পরিচিত চিত্র-একটি খাবারঘরের অগ্নিকুণ্ডের চিত্র—এতে যুক্ত হয়েছিল।"
গৌরাঙ্গ সেতু

গৌরাঙ্গ সেতু ভারতের পশ্চিমবঙ্গে ভাগীরথী নদীর উপর অবস্থিত পণ্য ও যাত্রীবাহী গাড়ি বহনকারী সেতু। এর মাধ্যমে নবদ্বীপ ও কৃষ্ণনগরের মধ্যে যোগাযোগ রক্ষিত হয়। এছাড়াও এই সেতুর মাধ্যমে নবদ্বীপ-সংলগ্ন গ্রামাঞ্চল ও বর্ধমানের কালনা শহর সংযুক্ত হয়েছে। এর মোট দৈর্ঘ্য ৫৮৮ মিটার।
নবদ্বীপ শহর ও কৃষ্ণনগরের সঙ্গে সংযোগ রক্ষার উদ্দেশ্যে ১৯৭২ খ্রিস্টাব্দে তৎকালীন পূর্তমন্ত্রী ভোলা সেন "গৌরাঙ্গ সেতুর" ভিত্তি স্থাপন করেন। "গ্যামন ইন্ডিয়া লিমিটেড" সেতু নির্মাণের দায়িত্বভার বহন করে। ১৯৮৩ খ্রিস্টাব্দের ১৬ জানুয়ারি বামফ্রন্ট সরকারের পূর্তমন্ত্রী যতীন চক্রবর্তী সেতুর উদ্বোধন করেন। সংযোগকারী শহরগুলোর গুরুত্ব ও চাহিদা অনুযায়ী ভার বহনের দিক থেকে সেতুটিকে ‘"ক্লাস-এ"’ পর্যায়ের নির্মাণ করা হয়।
ঈশ্বর গুপ্ত সেতুর মাঝখানের একটি অংশ ২০১৬ সালের ডিসেম্বর মাসে আচমকা বসে যায়। হুগলি, নদিয়া ও উত্তর চব্বিশ পরগনা, এই তিন জেলার সংযোগকারী সেতুর দুদিকের যান চলাচলই বন্ধ করা হয়। সেতু বন্ধ হয়ে যাওয়ায় সাধারণ মানুষ নদিয়া ও হুগলি জেলার মধ্যে সড়ক পথে যাতায়াতের জন্য প্রায় চল্লিশ কিলোমিটার অধিক পথ অতিক্রম করতে বাধ্য হন। পশ্চিমবঙ্গ সরকারের পূর্ত দফতর ঘটনার তদন্ত শুরু করে।
২০১৬ সালে বড়সড় সংস্কার করা হয়। সেতুর উপরিতল নতুন করে গড়া হয় ও বেয়ারিং বদলানো হয়। মুর্শিদাবাদের একটি সেতু থেকে ২০১৮ সালের ২৯শে জানুয়ারি বাস বিলের জলের মধ্যে পড়ে যাওয়ার ঘটনা উপলব্ধি করে গৌরাঙ্গ সেতুের গার্ডওয়াল বসানোর কাজও সম্পন্ন করা হয়।
গৌরাঙ্গ সেতুতে ২০১৮ সালে ও ২০২১ সালে সমস্যা দেখা যায়। সেতুতে ২০১৮ সালে ফাটল দেখা যায়। সেতুর স্প্রিং ২০২১ সালে ভেঙে যাওয়ার কারণে বিপত্তি ঘটে এবং সাময়িকভাবে কৃষ্ণনগর ও বর্ধমান শহর দুটির মধ্যে সড়ক যোগাযোগ বিচ্ছিন্ন হয়ে পরে।
২০২৪ খ্রিস্টাব্দের ৩ অক্টোবর, দুর্গাপুজোর কিছুদিন‌ আগে সেতুর মাঝের এক্সপ্যানশন প্লেট বসে যাওয়ায় সেতু দিয়ে যান চলাচল বন্ধ থাকে ও মেরামতির কাজ শুরু হয়। এইদিন সেতু দুলতে থাকার একটি ভিডিও সামাজিক মাধ্যমে ভাইরাল হয়।
গৌরাঙ্গ সেতু যে সময়ে নির্মিত হয়, সেই সময়ের আধুনিকতম প্রযুক্তি সেতু নির্মাণে ব্যবহার হয়েছিল। এটি একটি দীর্ঘ "অতিরিক্ত ঝুলন্ত সুষম ক্যান্টিলিভার বিম" সেতু। এটি নির্মাণে প্রধান উপাদান হিসাবে কংক্রিট ও ইস্পাত ব্যবহার করা হয়। সেতুটির ‘"শ্রেনি-এ"’ পর্যায়ের ভার বহনের ক্ষমতা রয়েছে। সেতু নির্মাণের সঙ্গে যুক্ত পশ্চিমবঙ্গ সরকারের পূর্ত দফতরের অবসরপ্রাপ্ত একজন প্রবীণ প্রকৌশলী "আনন্দবাজার পত্রিকার" অনলাইন সংস্কারকে জানান, যে নবদ্বীপ ভাঙনপ্রবণ এলাকা হওয়ায় ‘বোর পাইলিং’ পদ্ধতি ব্যবহার করা হয়েছিল। সেতুর দু’ধারের প্রধান স্তম্ভ মাটির বহু নীচ পর্যন্ত নামিয়ে কংক্রিট দিয়ে জমানো রয়েছে। সেতুতে ‘হলো স্ফিয়ার ব্রিজ’ অর্থাৎ সেতুর দুই প্রান্তে ফাঁপা জায়গা আছে। স্তম্ভ বা গার্ডারে কোনও সমস্যা হলে সেই জায়গা দিয়ে ইঞ্জিনিয়ার বা নির্মাণকর্মীরা মেরামতির জন্য নামতে পারেন।
কন্যা সম্প্রদান

বাঙ্গালী হিন্দু বিবাহে অনেক ধরনের আচার-অনুষ্ঠান পালিত হয়। কন্যা সম্প্রদান সেগুলোর মধ্যে গুরুত্বপূর্ণ একটি আচার। বিবাহের মন্ডপে পুরোহিতের উপস্থিতিতে কনের পিতা কিংবা পিতৃস্থানীয় কেউ এই কাজটি সম্পন্ন করেন।
কন্যা সম্প্রদানের সময় বর ও কনেকে বিবাহের নির্দিষ্ট পোশাক পরিয়ে পিঁড়িতে মুখোমুখি বসানো হয়। রীতি অনুযায়ী বরকে পূর্বমুখী আর কনেকে পশ্চিমমুখী হয়ে বসতে হয়। যিনি কন্যা সম্প্রদান করেন তিনি উত্তরমুখী হয়ে বসেন। পুত্তলি অঙ্কিত, আম্রপলবে সুশোভিত, গঙ্গাজলপূর্ণ একটা ঘটের উপর বরের চিৎ করা ডান হাতের উপর কনের ডান হাত রাখা হয়। তার উপরে নতুন একটা লাল গামছায় বাঁধা পাঁচ রকমের পাঁচটি ফল, কুশপত্র আর ফুলের মালা দিয়ে বেঁধে দেয়া হয়। সম্প্রদানকর্তা মন্ত্রোচ্চারণ করে বরের হাতে সারাজীবনের জন্য কন্যাকে সম্প্রদান করে থাকেন। এসময় বরও নিয়মানুযায়ী তার স্ত্রীর সারাজীবনের দায়িত্বভার গ্রহণ করে থাকে।